CELEX: 31976D0811
Language: el
Date: 1976-10-05 00:00:00
Title: 76/811/ΕΟΚ: Απόφαση τής Επιτροπής τής 5ης Οκτωβρίου 1976 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Bloc integre 100/300»

Avis juridique important

|

31976D0811

76/811/ΕΟΚ: Απόφαση τής Επιτροπής τής 5ης Οκτωβρίου 1976 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Bloc integre 100/300»  

Επίσημη Εφημερίδα αριθ. L 285 της 16/10/1976 σ. 0040 - 0040 Ελληνική ειδική έκδοση: Κεφάλαιο 02 τόμος 2 σ. 0159 

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Οκτωβρίου 1976 περί απορρίψεως του χαρακτηρισμού ως επιστημονικής συσκευής με την ονομασία "Bloc integre 100/300"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),  τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως το άρθρο 5,  Εκτιμώντας:  ότι, με επιστολή της 12ης Μαΐου 1976 η Γαλλική Κυβέρνηση εζήτησε από την Επιτροπή να προσδιορίσει αν η συσκευή με την ονομασία "Bloc integre 100/300" πρέπει να θεωρείται ως επιστημονική συσκευή- ότι, σύμφωνα με τις διατάξεις του άρθρου 4 παράγραφος 5 του κανονισμού ΕΟΚ αριθ. 3195/75 ομάδα εμπειρογνωμόνων αποτελουμένη από αντιπροσώπους όλων των Κρατών μελών, συνήλθε στις 16 Σεπτεμβρίου 1976 στο πλαίσιο της Επιτροπής Τελωνειακών Ατελειών προς το  σκοπό εξετάσεως της προκειμένης περιπτώσεως- ότι από αυτή την εξέταση προέκυψε ότι η εν λόγω συσκευή προορίζεται να δημιουργήσει το κενό σε κλίβανο 2800 βαθμών Κελσίου για να εξασφαλίσει την προετοιμασία μονοκρυστάλλων πολυτίμων γαιών για την εξέταση αυτών στο ηλεκτρονικό μικροσκόπιο- ότι η  έλλειψη ειδικής διατάξεως για ειδική χρήση προς σκοπούς επιστημονικούς δεν επιτρέπει τη διάκρισή της από τα συνήθη υλικά εξοπλισμού εργαστηρίων που χρησιμοποιούνται σαν επιχειρήσεις για βιομηχανικούς και εμπορικούς σκοπούς- ότι με βάση τις διατάξεις του  άρθρου 3 παράγραφος 4 του κανονισμού (ΕΟΚ) αριθ. 1798/75, αυτή η συσκευή δεν δύναται να θεωρείται ως εκ τούτου ως επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Bloc integre 100/300" δεν πρέπει να θεωρείται ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 5 Οκτωβρίου 1976.  Για την Επιτροπή Finn GUNDELACH Μέλος της Επιτροπής  (1) ΕΕ αριθ. Ν 184 της 15.7.1975, σ. 1.  (2) ΕΕ αριθ. Ν 316 της 6.12.1975, σ. 17.